מקיף עירוני א' אשקלון כ"ט באייר תשע"ח, 14.5.18

**המגמה למחשבת ישראל- שכבה י'**

**ובחרת בחיים- ערך חיי האדם בתרבות ישראל**

**חלק ראשון- שאלות בקיאות והבנה**

**יש לבחור שלוש שאלות בלבד (25 נק' לשאלה)**

1. **אין מאבדין נפש מפני נפש**

הרמב"ם פסק "והריגת נפש מישראל (כדי) לרפות נפש אחרת, או להציל אדם מיד אנס (תוקפן)- דבר שהדעת נוטה לו, הוא שאין מאבדין נפש מפני נפש" (משנה תורה, הלכות יסוד התורה, פרק ה', הלכה ז')

1. הסבירו את העיקרון "אין מאבדין נפש מפני נפש", ואת **שני המצבים** ש/הרמב"ם פוסק בהם לפי עקרון זה.
2. (1) הרמב"ם מציין מצ"ב שבו יש "להציל אדם מיד אנס". מהו הדמיון בין מצב זה ובין הסיפור על "מושל הכפר" שבתלמוד הבבלי?
3. (2) מדוע דין רודף אינו חל במצב שבו יש "להציל אדם מיד אנס"?
4. **מים לשניים**
5. יצחק דמיאל טוען בפירושו למים לשניים: "יש משהו שהוא נורא מן המוות". מהו ההסבר של דמיאל להכרעה של בן פטורא.
6. (1) מהי ההכרעה של רבי עקיבא בדילמה "מים לשניים", ועל פי איזה עיקרון הוא מנמק את הכרעתו?

(2) הסבר כיצד הוא דורש את הפסוק "וחי אחיך עמך", ויקרא כ"ה 36.

1. **לא תעמוד על דם רעך**
2. בשנת 1998 נערך בכנסת דיון בשאלה אם עיקרון "לא תעמוד על דם רעך" צריך להיקבע בחוק. הציגו טענה אחת בעד חקיקת חוק זה וטענה אחת נגד חקיקתו.
3. בשנת 2009 התהפכה הסירה של יסמין פיינגולד, אלופת ישראל בחתירה, בתאונת שייט בירקון. אנשים שהיו עדים לתאונה הזעיקו את כוחות הביטחון ולא קפצו למים לסייע לנפגעת. כמה דקות לאחר מכן הזדמן למקום אבי טיובן. הוא קפץ למים, משה את יסמין מתוכם וכך הציל אותה. האם בפעולות שננקטו להצלת יסמין בא לידי ביטוי העיקרון "לא תעמוד על דם רעך"? הסבר את השאלה בנוגע לכל אחת מן הפעולות.
4. **ייהרגו כולם- חיי יחיד מול חיי רבים**
5. ר' יהושע בן לוי הסגיר את עולא בר קושב לידי הרומאים. האם מותר היה לו על פי ההלכה לנהוג כך? פרטו.
6. לפי המאירי, מה הסיבה שאליהו מתח עליו ביקורת על מעשה זה? (שני נימוקים)

**חלק שני- מושגים**

**יש לבחור חמישה מושגים (5 נקודות למושג)**

1. רמב"ם
2. רבי עקיבא
3. משנה
4. מידת חסידות
5. מוסר אקזיסטנציאליסטי
6. הצו הקטגורי
7. אתיקה רפואית
8. תלמוד בבלי

"שמע בני מוסר אביך, ואל תיטוש תורת אמך."

(משלי)

בהצלחה רבה, רוחמה